امریکانین پرزیدنتی دونالد ترامپ فرانسانین بیاریتز شهرینده کئچیریلن G7  ذیروه سی چرچیوه‌سینده کانادا ناش ناظیری جاستین ترودو و ژاپونیانین باش ناظیری شینزو آبه ایله ایکی طرف‌لی گؤروش‌لر کئچیردی.
آبه ایله گؤروش‌دن سونرا ژورنالیست‌لرین سوال‌لارینی جاوابلان‌دیران ترامپ فرانسا پرزیدنتی امانوئل ماکرونلا G7 اؤلکه‌لری آدیندان ایرانا بیانات وئریلمه‌سی مسئله‌سینی موذاکیره ائتمه‌دیک‌لرینی بیلدیردی.
ترامپ فرانسا پرزیدنتی‌نین ایرانلا گؤروش‌لرینه موناسیبتی ایله باغلی وئریلن سوالا بئله جاواب وئردی:" البته دستکلییرم. باش ناظیر آبه نین ده گؤروش‌لرینی دستکلییرم، چونکی او دا ایران ایله دانیشیق‌لار آپاریر و بیلدیگیم قدر چوخ یاخشی موناسیبت‌لری وار. لاکین ایران ایکی ایل یاریم اوولکی ایران دئییل. بیز ده گؤروش‌لر کئچیرجییک. بیلیرسینیز، اینسان‌لارین اونسیتی‌نین قارشی‌سینی آلا بیلمرم. دانیشماق ایسته‌سه‌لر، دانیشا بیلرلر".
قئید ائدک کی، ایران خاریجی ایشلر ناظبری محمد جاواد طریف بو گون G7  اؤلکه‌لری‌نین 45-جی ذیروه سی‌نین کئچیریلدیگی بیاریتز شهرینه سورپریز بیر سفر حیاتا کئچیریب.
امریکا پرزیدنتی روسیانین G7-یه یئنی‌دن داخیل اولماسی مسئله‌سی ایله باغلی وئریلن سوالا: " بو، داوام ائدن بیر پروسه دیر. بعضی‌لری روسیانی یئنی‌دن G7-ده گؤرمک ایستییرلر. منجه بونون دونیادا بیر چوخ شئیه فایداسی اولار، مثبت بیر شئی اولار. منیمله عینی فیکیرده اولان اینسان‌لار دا وار. بو، موذاکیره ائتدیگیمیز بیر مسئله‌دیر" دئیه جاواب وئردی.
دونالد ترامپ قوزیی کره-نین سلاح سیناق‌لاری باره‌سینده: " بو مسئله‌یه راضی دئییلم. لاکین قوزیی کره لیدری کیم چون اونگ هر هانسی بیر موقاویلنی پوزمور. دانیشیریق‌لار آپاریریق. اؤتن هفته کیم چون اونگ دان چوخ خوش بیر مکتوب آلدیم" دئدی.
